Josef Heim-díj

Pályázati felhívás (2023)

**Pályázat célja** A Schnell László Műszer- és Méréstechnika Alapítvány nyilvános pályázatot hirdet „Josef Heim-díj” kategóriában kiemelkedő innovációs tevékenység díjazására.

**Pályázók köre** A Méréstechnika és Információs Rendszerek Tanszék (MIT) 35 évnél fiatalabb[[1]](#footnote-1), doktorandusz vagy teljes állású, nem vezető oktató[[2]](#footnote-2) munkatársai.

**Pályázati feltételek**

* Josef Heim-díjra a 2022. december 1. és 2023. november 30. közötti tevékenységgel és eredményekkel lehet pályázni.
* Pályázni lehet szoftveres, hardveres vagy módszertani megoldásokkal is.

**Pályázat benyújtása**

* A pályázatot 2023. december 3 éjfélig lehet beküldeni az [sla@mit.bme.hu](mailto:sla@mit.bme.hu) címre.
* A pályázatot az „Adatlap a Josef Heim-díjhoz” kitöltésével és a pályázó által szükségesnek tartott egyéb mellékletekkel kell benyújtani. Az elektronikusan rendelkezésre nem álló anyagot szkennelve kell mellékelni. Minden anyagot Adobe PDF formátumban kell benyújtani.
* A pályázatban kérjük jelölje, hogy mely tevékenységekért kapott juttatást.

**Pályázat értékelése**

* A Kuratórium a pályázatokat az adatlapon részletezett szempontok alapján, az ott megadott súlyozás figyelembevételével értékeli.
* A Kuratórium a pályázatok értékelése után a legkiemelkedőbb pályázónak   
  *500.000 (*ötszázezer) forintos Josef Heim-díjat adományoz.
* Az értékelések figyelembevételével a Kuratórium a) dönthet további Josef Heim-díj odaítéléséről is, vagy b) dönthet úgy, hogy a díjat egy adott évben nem ítéli oda egy pályázónak sem.
* A Kuratórium az elbírálásnál figyelembe veheti a tanszék vezető oktatóinak véleményét.
* Ha ugyanazzal az innovációs eredménnyel pályázik több pályázó, akkor a Kuratórium dönthet úgy, hogy a pályázatokat összevonja és megosztott díjakat ad ki.

***Eredményhirdetés és a díjak átadása a tanszék decemberi ünnepi rendezvényén.***

Budapest, 2023. november 14.

Kerese István s.k.

Schnell László Alapítvány kuratóriumának elnöke

MELLÉKLET: Adatlap a Josef Heim-díjhoz

# Adatlap a Josef Heim-díjhoz

|  |  |
| --- | --- |
| **Pályázó neve:** |  |
| **Születési dátum:** |  |
| **Beosztás:** |  |

## Innováció és fejlesztés bemutatása [0-10 pont]

Kérjük, az alábbiakban röviden ismertesse az innovációs és fejlesztési munka kontextusát [max. 2000 karakter, szóközökkel]:

|  |
| --- |
|  |

Kérjük, az alábbiakban röviden ismertesse **a jelenlegi évben** elért konkrét innovációs és fejlesztési eredményeket és azokban a **saját hozzájárulását** [max. 3000 karakter, szóközökkel]:

|  |
| --- |
|  |

## Ipari visszajelzés és hasznosítás [0-5 pont]

Kérjük, ismertesse az eredményekkel kapcsolatos ipari visszajelzéseket vagy hasznosításokat (pl. prototípussal kapcsolatos tapasztalatok, ipari esettanulmány) [max. 1000 karakter, szóközökkel]:

|  |
| --- |
|  |

## Szakmai láthatóság[[3]](#footnote-3) [0-5 pont]

Kérjük, ismertesse a jelenlegi évi szakmai láthatósággal, megjelenéssel kapcsolatos tevékenységét (pl. eredmények bemutatása ipari rendezvényeken, előadások és demo-k, nagyobb sajtómegjelenés, iparjogvédelmi eljárás) [max. 1000 karakter, szóközökkel]:

|  |
| --- |
|  |

## A tanszék érdekében végzett közérdekű tevékenység[[4]](#footnote-4) [0-5 pont]

Kérjük, az alábbiakban röviden ismertesse a megadott időszakban, a tanszék érdekében végzett közérdekű és közhasznú tevékenységeit (pl. bemutatók, versenyek, egyéb tanszéki láthatóság, infrastruktúra fejlesztése és karbantartása). Jelölje itt is, hogy mely tevékenységekért kapott egyéb juttatást.

|  |
| --- |
|  |

1. Akik a pályázat beadásának határidejéig a 35. életévet még nem töltötték be. [↑](#footnote-ref-1)
2. Tehát nem pályázhatnak docensi, egyetemi tanári, tudományos főmunkatársi, tudományos tanácsadói vagy kutatóprofesszori munkakörben alkalmazottak. [↑](#footnote-ref-2)
3. Tudományos publikációt itt ne tüntessen fel. [↑](#footnote-ref-3)
4. Reguláris oktatási, kutatási, publikációs, tanfolyami és projekttevékenységet itt ne tüntessen fel. [↑](#footnote-ref-4)